钦定古今图书集成/明伦汇编/官常典/第005卷 > 春秋四传 > 隐公元年祭伯来
## 钦定古今图书集成/明伦汇编/官常典/第005卷 > 春秋四传 > 隐公元年祭伯来

《春秋》元年“冬十有二月，祭伯来。”

《左传》：“非王命也。”

《公羊传》：“祭伯者何？天子之大夫也。何以不称使？奔也。
奔则曷为不言奔？王者无外，言奔则有外之辞也。”
《穀梁传》：“来者，来朝也。其弗谓朝何也？寰内诸侯，非有
天子之命，不得出会诸侯，不正其外交，故弗与朝也聘弓𬭤矢，不出竟场，束修之肉，不行竟中，有至尊者，
不贰之也。”

《胡传》：“按《左氏》曰‘非王命也’。祭伯，畿内诸侯，为王卿士，
来朝于鲁，而直书曰‘来’，不与其朝也。人臣义无私交，
大夫非君命不越竟。所以然者，杜朋党之原，为后世
事君而有贰心者之明戒也。惟此义不行，然后有藉
外权如缪留之语。韩宣惠者交私议论，如庄、助之结。
淮南者倚强藩为援以胁制朝廷，如唐卢携之于高”
骈，崔引之于宣武，昭纬之于邠、岐者矣。经于内臣、朝
聘、告赴，皆贬而不与，正其本也。岂有“诬上行私、自植
其党”之患哉？〈缪音穆〉